Nimetatud teenust pakub vastava ettevalmistuse saanud tervishoiutöötaja (üldjuhul arst ja/või õde) tõenduspõhise metoodika alusel selleks ettenähtud kabinetis. Juhtudel, kui teenuse pakkujaks on psühholoog, füsioterapeut, sotsiaaltöötaja ja teised tervishoiutöötaja riikliku registri registreerimistõendit omavad isikud, peavad nad olema eelnevalt läbinud suitsetamisest loobumise nõustamise 16-tunnilise täiendkoolituse ning pakkuma teenust koostöös arstiga. Nimetatud teenuse pakkumine on suitsetajatele tasuta.